## Odluka o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja za osobe koje osobnim radom, samostalno, u obliku zanimanja obavljaju profesi

### NN 26/1994 (11.4.1994.), Odluka o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja za osobe koje osobnim radom, samostalno, u obliku zanimanja obavljaju profesi

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju čl.117. i 196. st. 5. i 6. Zakona o mirovinskom i invalidskom
osiguranju ("Narodne novine", broj 26/83, 5/86, 42/87, 34/89,
57/89, 40/90, 9/91, 26/93 i 96/93) i članka 6. točke 7. Statuta Republičkog
fonda mirovinskog i invalidskog osiguranja radnika Hrvatske ("Narodne
novine", broj 58/90, 21/92 i 116/93) Upravni odbor Republičkog fonda
mirovinskog i invalidskog osiguranja radnika Hrvatske na sjednici održanoj
22. ožujka 1994. donosi

## ODLUKA

### o osnovicama za obračunavanje i plaćanje doprinosa i za ostvarivanje prava iz mirovinskog i invalidskog osiguranja za osobe koje osobnim radom, samostalno, u obliku zanimanja obavljaju profesionalnu djelatnost i za osiguranike - vrhunske športaše koji amaterski obavljaju športsku djelatnost

1. Osnovice za obračunavanje i plaćanje doprinosa i ostvarivanje prava
iz mirovinskog i invalidskog osiguranja osoba koje osobnim radom samostalno
u obliku zanimanja, obavljuju profesionalnu djelatnost, kao i vrhunske
športaše koji amaterski obavljaju športsku djelatnost, a obavezno su osigurani
prema odredbama članka 20 st 2. i 3. Zakona o mirovinskom i invalidskom
osiguranju, određuju se prema stupnju stručne spreme i dužini ukupnog mirovinskog
staža osiguranika u dinarskoj protuvrijednosti DEM prema srednjem tečaju
Narodne banke Hrvatske prvog dana mjeseca u kojem dospijeva uplata doprinosa
te iznosi:

1)

a) za odvjetnike,

b) za smostalne filmske radnike (pisce scenarija, pisce dijaloga, dramaturge,
režisere, glavne organizatore produkcije, pomoćne režisere, glavne snimatelje,
kompozitore, filmske scenografe, filmske arhitekte, filmske glumce, slikare
kostima, kostimografe, slikare maske, snimatelje zvuka, montažere slika,
glavne crtače - crtače karikatura, animatore crtanog filma, animatore filma
s lutkama, direktore gilmskih ekipa, umjetničke direktore scena, filmske
kritičare i novinare, filmske prevoditelje, glazbene suradnike, glazbene
voditelje - montažere zvuka i majstore za specijalne efekte),

c) za glazbene, odnosno estradine radnike (istaknute skladatelje, istaknute
instrumentaliste i vokaliste, istaknute dirigente, istaknute glazbene aranžere,
istaknute glazbenologe, istaknute artiste, istaknute voditelje programa,
istaktnute humoriste i istaknute režisere tona),

d) za samostalne lektore,

e) za samostlne znanstvene i tehničke prevoditelje,

f) za samostalne novinare,

g) za samostalne liječnike,

h) za se ostale osiguranike koji imaju stručnu spremu sedmog ili osmog
stupnja (visoka stručna sprema):

S mirovinskim stažem Osnovica osiguranja

1. manje od 20 godinu u dinarskoj protuvrijednosti od 274 DEM

2. od 20 i više godina u dinarskoj protuvrijednosti od 301 DEM

2)

a) za samostalne filmske radnike (prvog ili drugog asistenta režije,
sekretara režije, registratore snimanja - skript, pomoćnika direktora filmske
ekipe, pomoćnika režisera, vođe snimanja, organizatora snimanja, sekretara
produkcije - prevoditelja, prvog i drugog asistenta snimanja slike, majstora
scene, snimatelja trika, crtanog filma, filmskog fotografa, kaskadera -
glumca, dublera, glavnog osvjetljivača i osvjetljivača, asistenta scenografa,
voditelja gradnje, slikara dekora i dekoratera, kostimera - asistenta kostimografa,
krojača - specijalista, garderobijera, maskera, šminkera, vlasuljara, rekvizitera,
rekvizitera oružara, pirotehničara, izvođača zvučnih efekata, asistenta
- snimatelja zvuka - kamermana i mikromana, asistenta montažera slika,
fazera, kopista i kolorista crtanog filma, poslovnog sekretara filmske
ekipe, snimatelja - švenkera),

b) za samostalnog debatnog stenografa,

c) za sve ostale osiguranike koji imaju stručnu spremu petog ili šestog
stupnja (viša stručna sprema ili spreme visokokvalificiranog radnika):

S mirovinskim stažem Osnovica osiguranja

1. manji od 20 godina u dinarskoj protuvrijednosti od 262 DEM

2. od 20 i više godina u dinarskoj protuvrijednosti od 288 DEM

3)

a) za samostalne filmske radnike (trećeg asistenta režije, trećeg asistenta
snimatelja slika, asistenta snimatelja trika, pomoćnika u organizaciji
snimanja - pomoćnika garderobijera, pomoćnika kostimera, pomoćnika rekvizitera,
scenskog radnika i pripravnika svih zvanja),

b) za glazbenike, odnosno estradne radnike (instrumentaliske i vokaliste,
pisce tekstova, voditelja programa glazbenologa, glazbene korepetitore,
artiste, folkloriste, humoriste, satiričare, koreografe, režisere tona
i režisere svjetla, plesače, manekene i estradne glumce),

c) za profesionalne ribare na moru koji upotrebljavaju tzv. velika ribolovna
sredstva,

d) za samostalne učitelje plesa,

e) za samostalne turističke vodiče,

f) za sve ostale osiguranike koji imaju stručnu spremu trećeg ili četvrtog
stupnja (srednja stručna sprema, odnosno sprema kvalificiranog radnika),

S mirovinskim stažem Osnovica osiguranja

1. manji od 20godina u dinarskoj protuvrijednosti od 199 DEM

2. od 20 i više godina u dinarskoj protuvrijednosti od 219 DEM

4)

a) za nosače prtljage na željezničkim stanicama,

b) za kolportera tiska,

c) za profesionalne ribare na moru koji upotrebljavaju tzv. mala ribarska
sredstva,

d) za sve ostale osiguranike koji imaju stručnu spremu prvog ili drugog
stupnja (niža stručna sprema, odnosno sprema polukvalificiranog radnika):

S mirovinskim stažem Osnovica osiguranja

1. manji od 20 godina u dinarskoj protuvrijednosti 149 DEM

2. od 20 i više godina u dinarskoj protuvrijednosti od 164 DEM

5) za osiguranike koji nemaju nikakvu stručnu spremu:

S mirovinskim stažem Osnovica osiguranja

1. manji od 20godina u dinarskoj protuvrijednosti od 125 DEM

2. od 20 i više godina u dinarskoj protuvrijednosti od 138 DEM

2. Razvrstavanje osiguranika samostalnih filmskih radnika i glazbenih,
odnosno estradnih radnika u odgovarajuća zvanja, obavlja strukovna organizacija
kojoj osiguranik pripada.

3. Ako tijekom osiguranja nastane promjena u dužini mirovinskog staža
ili stručnoj spremi, nova osnovica osiguranja određuje se od prvog dana
idućeg mjeseca u kojem je nastala promjena.

4. Osim osnovica osiguranja u koje se osiguranici razvrstavaju prema
mjerilima iz točke 1. ove odluke, utvrđuju se i više osnovice osiguranja
u koje se osiguranici razvrstavaju prema vlastitom izboru, bez obzira na
dužinu mirovinskog staža i to:

- osiguraniku iz točke 1. pod 1. ove odluke u dinarskoj protuvrijednosti
do 750 DEM,

- osiguraniku iz točke 1. pod 2. ove odluke u dinarskoj protuvrijednosti
do 717 DEM,

- osiguraniku iz točke 1. pod 3. ove odluke u dinarskoj protuvrijednosti
do 546 DEM,

- osiguraniku iz točke 1. pod 4. ove odluke u dinarskoj protuvrijednosti
do 409 DEM,

- osiguraniku iz točke 1. pod 5. ove odluke u dinarskoj protuvrijednosti
do 344 DEM.

5. Izmjena osnovica prema točki 4. ove odluke primjenjuje se za kalendarsku
godinu u kojoj je podnesen zahtjev za izbor više osnovice osiguranja.

6. Doprinos za mirovinsko i invalidsko osiguranje osoba iz točke 1.
ove Odluke obračunava se i plaća prema Zakonom utvrđenoj stopi za osiguranike
koji su sami obveznici plaćanja doprinosa na pripadajuću osnovicu osiguranja.
Doprinos iz stavka 1. ove točke, umjesto osiguranika može plaćati odgovarajuće
strukovno udruženje, što je osiguranik dužan dokazati prigodom podnošenja
prijave na osiguranje potvrdom strukovne organizacije o preuzimanju obveze
plaćanja doprinosa.

7. Za razdoblje koje prethodi mjesecu u kojem je pokrenut postupak za
utvrđivanje svojstva osiguranika, doprinos za mirovinsko i invalidsko osiguranje
obračunava se i plaća prema osnovici iz točke 1. ove Odluke i prema stopi
doprinosa koja vrijedi u vrijeme pokretanja postupka.

8. Osnovica za ostvarivanje prava iz mirovinskog i invalidskog osiguranja
osoba iz točke 7. ove odluke utvrđuje se u skladu s odlukom o osnovicama
osiguranja koje su se primjenjivale u razdobljima za koje se priznaje svojstvo
osiguranika.

9. Doprinos se plaća u roku od 15 dana od dana dostave rješenja.

10. Obračunati doprinosi iskazani u dinarskoj protuvrijednosti DEM plaćaju
se na dan dospijeća. Obveznik plaćanja doprinosa koji doprinose ne uplati
u roku dospjelosti, dužan je platiti kaznene kamate na svotu doprinosa
koju nije pravodobno uplatio.

11. Usklađivanje svota prema, točki 1. i točki 4. ove odluke, obavljat
će se tijekom godine po službenoj dužnosti, bez donošenja rješenja.

12. Danom stupanja na snagu ove odluke prestaje vrijediti Odluka o osnovicama
osiguranja koje se uzimaju za obračunavanje i plaćanje doprinosa i za određivanje
prava iz mirovinskog i invalidskog osiguranja za osobe koje osobnim radom
samostalno u obliku zanimanja obavljaju profesionalnu djelatnost i za osigurarnike
- vrhunske športaše koji amaterski obavljaju športsku djelatnost ("Narodne
novine", broj 77/93).

13. Ova odluka stupa na snagu osmoga dana nakon objave u "Narodnim
novinama", a primjenjivat će se od 1. siječnja 1994.

Klasa: 140-13/94-01/1157

Urbroj : 341-99-01/94-5

Zagreb, 22. ožujka 1994.

Predsjednik Upravnog odbora Republičkog fonda mirovinskog i
invalidskog osiguranja radnika Hrvatske

**dr. Stjepan Blažinkov, v. r.**

Odluka, NN 26/1994-458
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)